OpenLLM-France/wikimedia huggingface dataset:
# Magelhaens (cràter)

Magelhaens és un cràter d'impacte que es troba en el bord sud-oest del Mare Fecunditatis, en la part oriental de la cara visible de la Lluna. Es troba al sud-sud-oest del cràter Goclenius, a mig camí entre Gutenberg cap al nord-oest i Colom cap al sud-est.
Aquest cràter té una vora exterior prima i una mica desigual, aproximandament circular. El cràter satèl·lit lleugerament més petit Magelhaens A està unit a la vora suroriental. Dins de les parets interiors de Magelhaens, el sòl interior ha ressorgit per efecte de la lava basáltica, igualant-se el seu aspecte fosc amb el de la mar lunar situat al nord-est. Aquest sòl és pla i manca de trets distintius.

## Cràters satèl·lit

Per convenció aquests elements són identificats en els mapes lunars posant la lletra en el costat del punt mitjà del cràter que està més proper a Magelhaens.
| Cràters satèl·lit | Magelhaens Coordenades Diàmetre A 12° 36′ S, 45° 00′ E﻿ / ﻿12.6°S,45.0°E﻿ / -12.6; 45.0﻿ (Magelhaens A) 32 km |

## Vegeu també

* Llista de cràters lunars
* Selenografia

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Enllaços externs

* "Magelhaens (cràter)". Gazetteer of Planetary Nomenclature. USGS Astrogeology Research Program. (anglès)
* «Digital Lunar Orbiter Photographic Atles of the Moon» (en anglès). [Consulta: 29 juny 2018].
* «LROC :: QuickMap - Targeting Mapa LROC» (en anglès). [Consulta: 29 juny 2018].
* «The-moon.wikispaces.com: Magelhaens» (en anglès). Arxivat de l'original el 2018-05-30. [Consulta: 29 juny 2018].
# Diada de Meritxell

El Dia de Meritxell, la festivitat de Meritxello festivitat de Nostra Senyora de Meritxell és la festa nacional del Principat d'Andorra que té lloc anualment el 8 de setembre (festivitat de la Nativitat de la Mare de Déu) des del 1873. Els principals actes institucionals i religiosos tenen lloc al Santuari de Meritxell. Es commemora també la firma del primer pareatge a Lleida el 8 de setembre de 1278, que fixa els límits del poder de cada senyor. Aquest fet va representar la fundació del Principat d'Andorra i definí les obligacions dels andorrans en matèria de delmes i assumptes militars.
Les principals celebracions són la missa de l'Aurora al santuari de Meritxell, la missa jove i l'acte oficial de la Casa de la Vall, el solemne ofici en honor de la patrona concelebrat pel bisbe d'Urgell, el cant dels goigs a la Verge, ballada de sardanes, Concert de Meritxell dels Petits Cantors i la missa vespertina.

## Referències

* ↑ «Tradició arrelada» (pdf). Diari d'Andorra, 07-09-2020, pàg. especials, I-XXIV.
* ↑ «Andorra celebra la diada de Meritxell, amb la crisi de fons». Vilaweb, 08-09-2011. [Consulta: 25 desembre 2011].
* ↑ «Actes per celebrar la diada de Meritxell». Bondia.ad, 06-09-2009. [Consulta: 25 desembre 2011].
# Model gràfic (estadística)

Model gràfic (o model gràfic probabilístic), en estadística, és un model probabilístic on es representa de forma gràfica les dependències condicionades entre els nodes o variables aleatòries. Els models gràfics s'empren en teoria de probabilitat i també en aprenentatge automàtic.

## Tipus de models gràfics

El cas més senzill és un graf acíclic dirigit, en el qual no es poden formar bucles (vegeu FIg.1) la qual cosa implica que les variables (A,B,C,D) són indpendents. En la Fig.2 es pot veure un graf cíclic on es forma un bucle entre els estats C i D.
Si definim els estats amb les variables aleatòries : X$_1$, ..., X$_n$,
llavors la probabilitat conjunta P(X$_1$, ..., X$_n$), és igual al producte de les probabilitats condicionades (xarxa bayesiana) :
$P[X_{1},\ldots ,X_{n}]=\prod _{i=1}^{n}P[X_{i}|pa_{i}]$

## Referències

* ↑ «Probabilistic Graphical Models 1: Representation | Coursera» (en anglès). https://www.coursera.org.+[Consulta: 29 agost 2017].
* ↑ «Graphical Models» (en anglès). https://www.cs.ubc.ca.+[Consulta: 29 agost 2017].
* ↑ openclassroom.stanford.edu. «Probabilistic Graphical Models» (en anglès). http://openclassroom.stanford.edu.+[Consulta: 29 agost 2017].
# Mil·liari romà de la Foia

El Mil·liari romà de la Foia és una obra d'Ulldecona (Montsià) protegida com a Bé Cultural d'Interès Local.

## Descripció

Es troba en una via secundària que comunicava les explotacions agràries. Es troba a 1,5 kilòmetres de la població d'Ulldecona, marcant l'inici del Camí Vell de l'Ermita de la Pietat. És un clar exemple de les construccions de senyalització en les vies de comunicació d'època romana. La seva situació és estratègica, prop de la via per la Vall d'Ulldecona i les seves mides també són singulars. De més de dos metres d'alçada, el cos de la columna és de pedra calcària local amb nombroses irregularitats.
Tot i que ara no és visible cap inscripció, es desconeix si en un primer moment en tenia i van ser esborrades, ja que en època moderna va reaprofitar-se per a marcar el Camí Reial i més tard el camí vell de l'Ermita de la Pietat. A mitja alçada, a la cara nord-oest, el fust està lleugerament aplanat, potser en aquest cas sí que era una inscripció esborrada.
La part superior de la columna està trencada tot i que va col·locar-se una creu de ferro cristiana. Basant l'anàlisi en els acabats artístics de la creu, es creu que podria tenir entre 300 i 400 anys d'antiguitat.
És significatiu destacar el ràpid procés de degradació que està patint l'entorn on es troba el mil·liari a causa de l'ús actual de l'espai. Ara només és emprat pels veïns de les finques properes. El resultat és la presència de diversos abocaments il·legals de runa i el descalçament de diverses pedres de la base per a treballs agrícoles.

## Història

Representa un vestigi d'època romana al municipi d'Ulldecona a més d'esdevenir un exemple de la importància històrica del pas de nord a sud en una zona que els romans ocuparen en forma d'ager publicum. Vestigis com aquest permeten confeccionar un mapa per a determinar la influència romana a nivell militar, comercial i administratiu i veure la manera en què l'imperi es desplaçava per les vies de comunicació ja fossin existents o bé de nova creació.
Ha de tenir-se en compte la importància que tenia el pas per la Vall d'Ulldecona abans de la construcció de la Via Augusta. Durant la República Romana, arribava del nord-est procedent de Tarraco fins a l'altura de L'Aldea, travessava l'Ebre per Amposta fins a connectar amb el tram de la Via Augusta que provenia de Tortosa, a dos quilòmetres de Traiguera, on hi havia l'anomenat Mil·liari del Collet Roig.
Al segle i aC, els enginyers van dissenyar l'actual Via Augusta, que anava de Dertosa cap al sud. Fins llavors, però, el camí rebia el nom de Via Heràclea.
El que queda clar és que la via per la Vall d'Ulldecona era una de les principals vies de comunicació i de les més transitades per la seva situació estratègica tant a nivell comercial com estratègic per a l'exèrcit. Va mantenir la seva importància fins a la construcció de l'actual AP-7.

## Referències

* 1 2 3 4 5 6 7 8 9 «Mil·liari romà de la Foia». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 3 juny 2020].
# Planes de Riatós

Les Planes de Riatós és un pla ocupat per camps de cultiu en forma de feixes allargassades situat al SW de la masia de Riatós, al poble de Madrona, municipi de Pinell de Solsonès, comarca del Solsonès.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Soldier of Fortune

Soldier of Fortune és el tretzè àlbum d'estudi del grup de música heavy metal japonès Loudness, i el primer amb el cantant americà Mike Vescera. Conté deu cançons. Aquest àlbum, juntament amb On the Prowl, es considera els millors treballs del guitarrista Akira Takasaki.

## Cançons

* «Soldier of Fortune» (3:55)
* «You Shook Me» (4:42)
* «Danger of Love» (5:02)
* «Twenty-Five Days» (4:22)
* «Red Light Shooter» (4:50)
* «Running for Cover» (4:21)
* «Lost Without Your Love» (4:56)
* «Faces in the Fire» (4:08)
* «Long After Midnight» (4:38)
* «Demon Disease» (4:34)

## Referències

* ↑ «Soldier of Fortune - Loudness» (en anglès). Allmusic. [Consulta: 27 gener 2020].
* ↑ «Loudness - Soldier of Fortune - Reviews -» (en anglès). Encyclopaedia Metallum: The Metal Archives, 10-11-2017. [Consulta: 27 gener 2020].
* ↑ Anomenat com a «25 Days from Home» en algunes edicions d'aquest àlbum.
# De minimis non curat praetor

De minimis non curat praetor és una locució llatina del dret romà que significa que el jutge no s'ocupi de les minúcies, dels aspectes intranscendents del procés. Sovint s'abreuja com de minimis. De minimis al dret significa la regla que estableix una quantitat límit per sota de la qual la llei eximeix de certes taxes.

## Referències

* ↑ Parramon, Jordi; Lucena, Núria; Casas, Anna. «de minimis». A: Locucions i expressions llatines. Barcelona: Parlament de Catalunya, març del 2018, p. 22.
* ↑ Boronat Cogollos, Miquel. «de minimis». Eines de Llengua. [Consulta: 22 abril 2018].
* ↑ «de minimis». Cercaterm. TERMCAT, Centre de Terminologia.
# Luis Herrera Campins

Luis Antonio Herrera Campins (Acarigua; 4 de maig de 1925 - Caracas; 9 de novembre de 2007.) va ser un advocat, periodista, historiador i polític veneçolà, president de la república durant 1979-1984. També va ser anomenat el President Cultural per les seves importants aportacions a la cultura a Veneçuela

## Biografia

Va cursar estudis de Dret en la Universitat Central de Veneçuela que va haver d'abandonar per acabar-los finalment a la Universitat de Santiago de Compostel·la. Va militar en la Unió Nacional d'Estudiants (UNE) i va ser un dels dirigents juvenils més destacats del partit partit COPEI. Va participar en la vaga universitària de 1952, i per això, va ser expulsat del país. Es va exiliar en Madrid, on va fundar el periòdic Tiela juntament amb altres dirigents del partit, i va tornar al país el 1958, en ser enderrocat el règim de Marcos Pérez Jiménez. Va ser diputat entre 1959-1964, cap de la fracció parlamentària del seu partit en el Congrés de la República durant 1962-1969, secretari general de l'Organització Demòcrata-Cristiana d'Amèrica Llatina (ODCA) entre 1974-1979.
Va resultar electe en els comicis presidencials del 3 de desembre de 1978 (que per cinquena vegada se celebraven des de la instauració de la democràcia representativa el 1958) per al període 1979-1984. Durant el seu govern, els ingressos per concepte de venda d'hidrocarburs es van triplicar, però això no va impedir que l'Estat contragués importants deutes amb institucions financeres estrangeres, fins al punt que el deute públic va ascendir a 25 miliards de dòlars obligant a Veneçuela sotmetre's a les directives econòmiques del Fons Monetari Internacional (FMI).

## Referències

* ↑ «Morre o ex-presidente da Venezuela Luis Herrera Campins».
* ↑ Morón, Guillermo. 1979. Los presidentes de Venezuela. 1811 -1979. S. A. Meneven. Caracas Venezuela. 334p.
# Diari d'un escàndol

Diari d'un escàndol (títol original en anglès: Notes on a Scandal) és una pel·lícula britànica dirigida per Richard Eyre estrenada el 2006, adaptació de la novel·la homònima de Zoë Heller. Ha estat doblada al català.

## Argument

Barbara Covett és una professora d'història que està a prop de la jubilació. Des de la seva més tendra infantesa no ha sabut estimar mai res, la qual cosa l'ha submergida en una solitud cada vegada més pesada.
L'arribada a l'escola d'una nova professora d'art, Sheba Hart, trasbalsarà la seva vida. Quan Barbara descobreix que la seva nova amiga té una relació amb un alumne agafa aquesta oportunitat inesperada. Promet a Sheba callar pensant que a canvi obtindrà el que desitja més que tot: l'amor de la jove...

## Repartiment

* Judi Dench: Barbara Covett
* Cate Blanchett: Sheba Hart
* Bill Nighy: Richard Hart
* Andrew Simpson: Steven Connelly
* Juno Temple: Polly Hart
* Philip Scott: Pete
* Joanna Scanlan: Sue Hodge
* Alice Bird: Saskia
* Syreeta Kumar: Gita
* Jeff Lipman: l'Agent de policia

## Premis i nominacions
### Nominacions

* 2007. Oscar a la millor actriu per Judi Dench
* 2007. Oscar a la millor actriu secundària per Cate Blanchett
* 2007. Oscar al millor guió adaptat per Patrick Marber
* 2007. Oscar a la millor banda sonora per Philip Glass
* 2007. Globus d'Or a la millor actriu dramàtica per Judi Dench
* 2007. Globus d'Or a la millor actriu secundària per Cate Blanchett
* 2007. Globus d'Or al millor guió per Patrick Marber
* 2007. BAFTA a la millor pel·lícula britànica
* 2007. BAFTA a la millor actriu per Judi Dench
* 2007. BAFTA al millor guió per Patrick Marber

## Referències

* 1 2 esadir.cat. Diari d'un escàndol. esadir.cat.
* ↑ The New York Times. Notes on a scandal (en anglès). The New York Times.
# Alèxicles

Alèxicles (grec antic: Ἀλεξικλῆς, llatí: Alexicles) fou un general atenenc que pertanyia a la facció oligàrquica. Després de la revolució del 411 aC que va enderrocar l'oligarquia, Alèxicles i els seus amics van sortir de la ciutat i es van refugiar a la fortalesa espartana de Decèlia a l'Àtica, però aviat va ser fet presoner al Pireu i sentenciat a mort per la seva participació en la inculpació a Frínic, segons diu Tucídides.

## Referències

* ↑ Alexicles a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 128
# Fan Jian

    En aquest nom xinès, el cognom és Fan.
Fan Jian :
| Xinès tradicional: | Xinès tradicional: | 樊建 |
| Xinès simplificat: | Xinès simplificat: | 樊建 |
Fan Jian, nom estilitzat Changyuan (長元), va ser un oficial administratiu de Shu Han durant el període dels Tres Regnes de la història xinesa.

## Biografia

Fan va servir com a Seguici de Palau i Secretari Imperial. Va ser posat a càrrec dels assumptes d'Estat, juntament amb Zhuge Zhan i Dong Jue. Ell n'estava desavingut amb l'eunuc Huang Hao. Després de la caiguda de Shu Han, Fan va ser enviat a Luoyang. Va ser nomenat com un Conseller de l'Exèrcit i un Ajudant de la Cavalleria, i més tard va ser enviat a Shu Han per consolar a la gent.

## Vegeu també

* Llista de persones dels Tres Regnes

## Referències

* Chen, Shou. Registres dels Tres Regnes, Capítol 35, Biografia de Zhuge Liang.
# Krasni Khleborob

Krasni Khleborob (en rus Красный Хлебороб) és un khútor del raion de Guiaguínska, a la República d'Adiguèsia, a Rússia. És a 12,5 km a l'oest de Guiaguínskaia i a 32 km al nord-est de Maikop. Pertany al municipi de Novi.
# Pietro Correggio

Pietro Correggio, va ser fill de Giberto IV Correggio i de Paola Visconti, i va ser senyor sobirà de la meitat de Correggio, Campagnola i Fabbrico junt amb els seus germans Giberto V Correggio, Galasso Correggio i Gherardo VI Correggio, des del 1389. El 1391 va rebre l'altra meitat. El gener del 1404 va ocupar Montechiarugolo. Entre els seus títols el de Patrici de Parma i Patrici Venecià, Ambaixador dels senyors de Verona davant el duc d'Àustria el 1364, i Conseller del duc de Baviera el 1398. Va ser podestà de Rímini el 1379 i capità de la Muntanya Bolonyesa el 1391. Va morir el 1410 sense fills.
# Soldiers Under Command

Soldiers Under Command és la segona gravació d'estudi i el primer àlbum complet de Stryper. Fou publicat el 1985 i esdevingué el primer disc de Christian metal que arribà a la categoria de disc d'or, en superar el mig milió de còpies venudes.

## Llista de cançons

* "Soldiers Under Command" (Michael Sweet, Robert Sweet)–5:03
* "Makes Me Wanna Sing" (M. Sweet)–2:51
* "Together Forever" (M. Sweet)–4:03
* "First Love" (M. Sweet)–5:43
* "The Rock That Makes Me Roll" (M. Sweet)–4:56
* "Reach Out" (M. Sweet, R. Sweet)–5:21
* "(Waiting For) A Love That's Real" (M. Sweet)–4:36
* "Together as One" (M. Sweet)–5:01
* "Surrender" (M. Sweet)–4:28
* "Battle Hymn of the Republic" (Julia Ward Howe, M. Sweet)–2:36

## Músics
### Oficials

* Michael Sweet - veu i guitarra
* Robert Sweet - bateria
* Tim Gaines - baix, teclats, piano i veus
* Oz Fox - guitarra i veus

### Col·laboradors

* Christopher Currell - synclavier i guitarra
* John Van Tongeren - baix, teclats i piano

### Singles

* Soldiers Under Command / Together as One- Publicat l'11 de juny de 1985
* Reach Out / Together as One - Publicat el 30 de setembre de 1985

## Producció

* Michael Wagener - productor i enginyer

## Notes

* El vídeo en directe Live in Japan, publicat el 1986, es va filmar el 8 de juliol de 1985 durant la gira de presentació d'aquest disc.
# De nadie

De nadie és una pel·lícula mexicana documental del documental dirigida per Tin Dirdamal sobre els empobrits centreamericans que abandonen els seus països amb l'esperança d'una vida millor als Estats Units. Es va estrenar el 2005 i es va mostrar a diferents festivals internacionals, guanyant el 2006 el premi del públic del Festival de Cinema de Sundance pel World Documentary.
La pel·lícula segueix diversos refugiats que han de creuar Mèxic, uns 4.000 quilòmetres, abans d'arribar a la frontera nord-americana. En el seu camí per Mèxic, van posar en joc els seus diners, dignitat, salut i vida.
En la XLVIII edició dels Premis Ariel va guanyar el premi al millor documental. També va guanyar el premi a la millor opera prima al Festival Internacional de Cinema de Guadalajara i al Festival Internacional de Cinema de Monterrey.

## Referències

* ↑ De Nadie: La dura travesía de los migrantes centroamericanos cruzando México, La Prensa de San Diego, 13 d'octubre de 2006
* ↑ Retrato de "los invisibles", La Jornada, 8 de gener de 2006
* ↑ Mezcal y Las Vueltas del Citrillo ganan 12 Arieles Arxivat 2021-04-10 a Wayback Machine., Crònica, 15 de març de 2006
* ↑ Dos filmes mexicanos ganadores del 2º Festival de Cine Latinoamericano de Sidney, latamcinema, 3 d'abril de 2007

## Enllaços externs

* De nadie a YouTube
* Performatividad de género durante el tránsito migratorio en De Nadie (2005) de Tin Dirdamal Sonia A. Rodríguez, Universidad de Wyoming
# Divisió de Devipatan

La divisió de Devipatan és una entitat administrativa d'Uttar Pradesh, a l'Índia. La capital és Gonda. Està formada (2005) per quatre districtes:
* Districte de Gonda
* Districte de Bahraich
* Districte de Shravasti
* Districte de Balarampur, que fou incorporat el 1997, ja que abans era part del districte de Gonda.
# Coelorinchus innotabilis

Coelorinchus innotabilis és una espècie de peix de la família dels macrúrids i de l'ordre dels gadiformes.

## Morfologia

Els adults poden atènyer fins a 32 cm de llargària total.

## Alimentació

Menja gastròpodes, bivalves, poliquets i crustacis.

## Hàbitat

És un peix d'aigües profundes que viu entre 554-1463 m de fondària.

## Distribució geogràfica

Es troba a Austràlia i Nova Zelanda.

## Referències

* 1 2 3 «Coelorinchus innotabilis McCulloch, 1907 Notable whiptail» (en anglès). FishBase.
* ↑ Cohen, D.M.; Inada, T.; Iwamoto, T.; Scialabba, N. Gadiform fishes of the world (Order Gadiformes). An annotated and illustrated catalogue of cods, hakes, grenadiers and other gadiform fishes known to date. FAO Fish. Synop. 10 (125). 442 p (pdf) (en anglès). Vol. 10, 1990 (FAO species catalogue).
* ↑ Paxton, J.R., D.F. Hoese, G.R. Allen i J.E. Hanley, 1989. Pisces. Petromyzontidae to Carangidae. Zoological Catalogue of Australia, Vol. 7. Australian Government Publishing Service, Canberra, 665 p.
* ↑ Paulin, C., A. Stewart, C. Roberts i P. McMillan, 1989. New Zealand fish: a complete guide. National Museum of New Zealand Miscellaneous Series Núm. 19. xiv+279 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Geistdoerfer, P. 1990. Macrouridae. p. 541-563. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI, París; i UNESCO, París. Vol. 2.
* Iwamoto, T. 1999. Order: Gadiformes. Macrouridae (sometimes Coryphaenoididae, Bathygadidae, Macrourididae, Trachyrincidae, in part, in literature). p. 1986-1992. A K.E. Carpenter i V.H. Niem (eds.) FAO species identification guide for fishery purposes. The living marine resources of the WCP. Vol. 3. Batoid fishes, chimaeras and bony fishes part 1 (Elopidae to Linophrynidae). FAO, Roma.
# Krasni Kolos

Krasni Kolos (en rus: Красный Колос) és un poble (un possiólok) de l'óblast de Rostov, a Rússia, que en el cens del 2010 tenia 998 habitants, pertany al districte d'Aksai.

## Referències

* ↑ Паспорт муниципального образования «Мишкинское сельское поселение» Аксайского муниципального района
# Sanç d'Aragó

Sanç d'Aragó és el nom dels següents personatges:
* Sanç d'Aragó (castellà d'Amposta) (Catalunya, segle xiii – segle XIV), hospitaler i castellà d'Amposta del 1328 al 1341
* Sanç d'Aragó i d'Hongria (Barcelona?, 1247 - Martos, 1275), príncep d'Aragó, fill de Jaume el Conqueridor i mercedari, bisbe de Toledo, venerat com a beat al si de l'Orde de la Mercè
* Sanç I d'Aragó i Pamplona (~1042 – 1094), Rei dels Aragonesos i dels Pamplonesos (1076 -1094)
* Sanç d'Aragó i d'Alburquerque (Medina del Campo, 1398 - 1415), fill de Ferran d'Antequera i d'Elionor d'Alburquerque, infant d'Aragó